by admin
सिनेमा भोजपुरी के जुबिली स्टार दिनेशलाल यादव ‘निरहुआ’ सुपरहिट निर्देशक असलम शेख का साथे अब ‘रखवाला’ फिल्म ले के अइहें. एह फिल्म के शूटिंग पिछला दिने उत्तर प्रदेश के जौनपुर में शुरू हो गइल बा.
फिल्म में निरहुआ के नायिका बाड़ी रिंकू घोष. असलम शेख प्रोडक्शन्स का बैनर तले एह फिल्म के निर्माण इश्तियाक शेख ‘बंटी’ आ रितू शर्मा करत बाड़े. असलम शेख निर्देशक आ निरहुआ अभिनेता के जोड़ी एहसे पहिले ‘परिवार’ आ ‘औलाद जइसन सुपरहिट फिलिम दे चुकल बा.
(प्रशांत निशांत के रपट से)
Categories: इण्डस्ट्री न्यूज, कलाकार, फिल्मकार |
No Comments »
by admin
सिनेमा भोजपुरी के जुबली स्टार दिनेश लाल यादव “निरहुआ’’ अब नेतागिरी करीहें. यू. पी. समेत देश के पाँच गो राज्यन में चुनावी सरगर्मी खतम होखला का बाद अब निरहुआ चुनावी शंखनाद करीहन. सोचत होखब कि चुनाव त बीत गइल अब कवना बाति के शंखनाद. त जान लीं कि निरहुआ के चुनावी शंखनाद जनता का मैदान में ना, बलुक सिनेमा के परदा पर होखे जा रहल बा.
अपना आवेवाली फिलिम “गंगा देवी’’ में निरहुआ के नेतागिरी करत देखीहें दर्शक. निरहुआ समाज के भठियरपन आ मौजूदा राजनीतिक हालात के पर्दाफाश करीहें एह फिलिम में. आ उनुकर नायिका बाड़ी पाखी हेगड़े. एह फिल्म में अमिताभ बच्चन, जया बच्चन, गुलशन ग्रोवर जइसन दिग्गज कलाकारो नजर अइहें.
बकौल निरहुआ उनुकर दिलचस्पी शुरूवे से राजनीति में रहल बा आ देश सेवा खातिर मौका मिले त ऊ असलियो जिनिगी में नेतागिरी कर सकेले.
निर्माता दीपक सांवत के एह फिल्म के निर्देशक अभिषेक चंडडा हउवन.
(प्रशांत निशांत के रपट से.)
Categories: कलाकार, फिल्म |
No Comments »
by admin
सिनेमा भोजपुरी के जूबिली स्टार दिनेश लाल यादव ‘‘निरहुआ’’ अब ‘‘बिदेसिया’’ हो गइल बाड़न. यशी फिल्म्स आ महुआ मीडिया के बैनर तले बनल आ भिखारी ठाकुर के नाटक बिदेसिया से प्रेरित भोजपुरी फिल्म ‘‘बिदेसिया’’ में बिदेसी के भूमिका निरहुआ करत बाड़न. आ उनुकर नया नवेली कनिया बनल बाड़ी पटना के छवि पाण्डेय. बिदेसी मुंबई जा के ओहिजा जवना लड़िकी का मायाजाल में फँस जात बाड़े ओह लड़िकी के भूमिका करत बाड़ी भोजपुरी के टॉप अदाकारा पाखी हेगड़े. निर्माता अभय सिन्हा के एह फिल्म के निर्देशक हउवें रंजन कुमार सिंह.
बकौल निरहुआ ‘‘बिदेसिया’’ के भूमिका कइल उनुका फिल्मी कैरियर के सबले सुखद क्षण में से एगो बावे.
(प्रशांत निशांत के रपट से)
Categories: कलाकार, फिल्म |
No Comments »
by admin
भोजपुरी के शेक्सपीयर भिखारी ठाकुर के रचल नौटंकी ‘‘बिदेसिया’’ अब बड़को परदा पर नजर आवे वाला बा. ‘बिदेसिया’ का कहानी पर महुआ मीडिया प्रा॰लि॰ आ यशी फिल्मस् प्रा॰लि॰ मिल के एह भोजपुरी फिल्म ‘‘बिदेसिया’’ के निमार्ण कइले बा. निर्देशन कइले बाड़े ‘‘अगले जनम मोहे बिटीया ही कीजो’’ फेम निर्देशक रंजन कुमार सिंह.
फिल्म में बिदेसिया के टाईटल भूमिका में बाड़े सिनेमा भोजपुरी के जुबली स्टार निरहुआ आ उनुका नया नवेली दुलहन का भूमिका में बाड़ी पटना से आइल नवोदित अभिनेत्री छवि पाण्डे. साथ में पाखी होगड़े, विक्रांत सिंह, विजय कुमार, माया यादव, सुदेश कॉल, संतोष श्रीवास्तव शामिल बाड़े.
गीत लिखले बाड़े विनय बिहारी आ श्याम देहाती. संगीत रचले बाड़न धनंजय मिश्रा. छायांकन हवे अकरम खान के, संकलन कइलन संतोष मंडल, संवाद लिखले उमेश चन्द्र उपाध्याय आ मारधड़ करवले शकील शेख.
फिल्म जल्दिये रिलीज होई.
(प्रशांत निशांत के रपट से)
Categories: फिल्म, फिल्मकार |
No Comments »
ces_Latn bho_Deva bho_Deva bho_Deva mai_Deva eng_Latn ces_Latn bho_Deva bho_Deva bho_Deva bho_Deva bho_Deva mai_Deva eng_Latn ces_Latn bho_Deva bho_Deva bho_Deva mai_Deva eng_Latn ces_Latn bho_Deva bho_Deva bho_Deva bho_Deva bho_Deva mai_Deva eng_Latn